laion/Wikipedia-Exotic huggingface dataset:
מסילת הרכבת המהירה החראמית

מסילת הרכבת המהירה החראמית (בערבית: قطار الحرمين السريع, מוכרת גם כמסילת הרכבת המערבית או כמסילת הרכבת המהירה מכה-מדינה) היא מסילת רכבת באורך של 453 קילומטר במערבה של ערב הסעודית. היא מחברת בין ערי הקודש מכה ואל-מדינה דרך העיר הכלכלית המלך עבדאללה והעיר ג'דה. המסילה כוללת מסעף של 3.75 קילומטר אל נמל התעופה הבין-לאומי המלך עבד אל-עזיז שבג'דה. היא דו-נתיבית ומאפשרת נסיעת רכבות במהירות של עד ל-300 קילומטר לשעה ונסיעה בין מכה לאל-מדינה בתוך כשעתיים. בניית המסילה החלה במרץ 2009. היא תוכננה להיפתח לתנועה ב-2012 אך נפתחה רק ב-11 באוקטובר 2018. עלות הקמתה הגיעה ל-9.4 מיליארד דולר. הקו צפוי להוביל עד 60 מיליון נוסעים בשנה, מהם 3–4 מיליון עולי רגל לערי הקודש, ועל ידי כך להקל על עומס התנועה אליהן בכבישים. קו הרכבת איננו מחובר למערכת הרכבת התחתית של מכה.(אנ') שלב הבנייה הראשון של המסילה נמסר בידי חברות קבלניות מסין, ערב הסעודית, צרפת וטורקיה. תאגיד סעודי-ספרדי משותף נבחר לספק את הציוד הנייד למסילה (35 רכבות חשמליות, שבכל אחת 417 מושבי נוסעים) ולתפעל את הקו למשך 12 שנים. במסגרת הקמת המסילה הוקמו חמש תחנות נוסעים (ארבע בערים שבהן עובר הקו ואחת בנמל התעופה של ג'דה), 55 גשרים, כ-95 מעברים מעל המסילה ומתחתיה עבור כלי רכב וגמלים ושלושה אתרי דפו. ב-29 בספטמבר 2019, פחות משנה לאחר פתיחת הקו, פרצה שריפה גדולה אשר החריבה את תחנת ג'דה. נדרשו למכבי האש 12 שעות על מנת להשתלט על האש. כדי לאפשר את המשך השימוש בקו היה צורך לבנות מעקף של 1.5 קילומטר סביב התחנה ההרוסה. בתקופת מגפת הקורונה הושבתה זמנית הפעילות בחלק מן הקו. מדיה וקבצים בנושא מסילת הרכבת המהירה החראמית בוויקישיתוף אתר האינטרנט הרשמי של מסילת הרכבת המהירה החראמית כתבה על חנוכת המסילה, באתר הגארדיאן (באנגלית)
אל הדרך (שיר)

"אל הדרך" הוא סינגל שהוקלט על ידי הזמרת הישראלית אילנית. הוא יצא לאור בשנת 1982, על ידי חברת התקליטים פונוקול, כרצועה השישית וכשיר הנושא של אלבום האולפן ה-15 של הזמרת, אל הדרך. "אל הדרך" נכתב והולחן על ידי שמרית אור ונורית הירש, שגם הפיקה אותו. ב-2 במרץ 1982 נכנס לראשונה למצעד הפזמונים השבועי של רשת ג' במקום ה-24. ב-21 באפריל עלה למקום השני, שיאו במצעד הנוכחי, שם שהה שלושה שבועות רצופים. לבסוף, יצא מהדירוג השבועי ב-7 ביולי לאחר שנים-עשר שבועות צעידה רצופה. במצעד סוף השנה של התחנה דורג במקום החמישי. כמו כן, במצעד השבועי של גלי צה"ל הגיע למקום הראשון. בשנת 1994 השיר בוצע על ידי נורית הירש, יעל אבקסיס ועוד כמה כמה ילדים במסגרת קלטת הילדים "עולם קטן". מידע על היצירה "אל הדרך" באתר מיוזיק בריינז המצעד השבועי של רשת ג' מן התאריכים 2 במרץ 1982. פזמונט המצעד השבועי של רשת ג' מן התאריכים 21 באפריל 1982. פזמונט המצעד השבועי של רשת ג' מן התאריכים 4–5 במאי 1982. פזמונט המצעד השבועי של רשת ג' מן התאריכים 11–12 במאי 1982. פזמונט המצעד השבועי של רשת ג' מן התאריכים 6–7 ביולי 1982. פזמונט מצעד השנתי תשמ"ב (1982) פזמונט
נחמה (שיר)

"נחמה" הוא שיר של רחל שפירא ונורית הירש. הוא הוקלט לראשונה על ידי אילנית, ויצא לאור כסינגל בשנת 1982, כרצועה החמישית באלבום האולפן ה-15 של הזמרת, אל הדרך. לאחר מכן הוקלט גם על ידי חוה אלברשטיין ויצא בשנת 1983 באלבומה נמל בית. "נחמה" נכתב והולחן על ידי רחל שפירא ונורית הירש, שגם הפיקה אותו. ב-29 ביוני 1982 נכנס לראשונה למצעד הפזמונים השבועי של רשת ג' במקום ה-25. ב-18 באוגוסט עלה למקום השני, שיאו במצעד הנוכחי, שם שהה שבועיים רצופים. לבסוף, יצא מהדירוג השבועי ב-6 באוקטובר לאחר שנים-עשר שבועות צעידה רצופה. במצעד סוף השנה של התחנה דורג במקום ה-18. כמו כן, במצעד השבועי של גלי צה"ל הגיע למקום השלישי. מידע על היצירה "נחמה" באתר מיוזיק בריינז המצעד השבועי של רשת ג' מן התאריכים 29 ביוני 1982. פזמונט המצעד השבועי של רשת ג' מן התאריכים 18 באוגוסט 1982. פזמונט המצעד השבועי של רשת ג' מן התאריכים 24–25 באוגוסט 1982. פזמונט המצעד השבועי של רשת ג' מן התאריכים 6 באוקטובר 1982. פזמונט מצעד השנתי תשמ"ב (1982) פזמונט
דונר חרונינגן

דונר חרונינגן היא קבוצת כדורסל הולנדית מהעיר חרונינגן, המשחקת בליגה הבלגית הולנדית. המועדון הוא מבין המוצלחים בהולנד וזכה ב7 אליפויות ו7 גביעים והישג השיא שלה באירופה הוא הגעה לחצי גמר היורופקאפ ב-2018. הקבוצה הוקמה ב-1951. לאחר שנים רבות של חוסר הצלחה בזירה המקומית, זכתה הקבוצה בשנת 1982 באליפות ראשונה, לאחר מכן חוותה מספר שנים נוספות של חוסר הצלחה ואף ירידת ליגה, הקבוצה שחזרה את הישג השיא שלה וזכתה באליפות שנייה בשנת 2004, ובגביע ראשון בשנת 2005, מאז אותה שנה הפכה הקבוצה למועמדת קבועה לתואר וזכתה ב-5 אליפויות וב-6 גביעים. ההופעה הראשונה של הקבוצה במפעלים אירופאים הייתה בשנת 2005 כאשר השתתפה בגביע יול"ב אך התקשתה להגיע לשלבים המאוחרים במפעלים השונים כדוגמת היורוצ'לנג', ליגת האלופות בכדורסל, והיורופקאפ. בשנת 2018 הגיעה הקבוצה להישג השיא שלה, כאשר העפילה לחצי גמר היורפקאפ שבו הפסידה לרייר ונציה האיטלקית. ליגת העל ההולנדית: אליפות (7): 1982, 2004, 2010, 2014, 2016, 2017, 2018 סגנות: 1988, 2006, 2011, 2015, 2019, 2023 הגביע ההולנדי: זכייה (7): 2005, 2011, 2014, 2015, 2017, 2018, 2022 סגנות: 1997, 2000, 2007 הליגה הבלגית הולנדית: סגנות: 2022 מדיה וקבצים בנושא דונר חרונינגן בוויקישיתוף אתר האינטרנט הרשמי של דונר חרונינגן
בשורה טובה

"בשורה טובה" הוא סינגל שהוקלט על ידי הזמרת הישראלית אילנית. הוא יצא לאור בשנת 1982, על ידי חברת התקליטים פונוקול, כסינגל שלא מתוך אלבום אולפן. "בשורה טובה" נכתב והולחן על ידי שמרית אור ונורית הירש, שגם הפיקה אותו. הוא היה אמור להיכלל באלבום אל הדרך, אך לבסוף הדבר נגנז. ב-10 באוגוסט 1982 נכנס לראשונה למצעד הפזמונים השבועי של רשת ג' במקום ה-21. ב-29 בספטמבר עלה למקום השני, שיאו במצעד הנוכחי. לבסוף, יצא מהדירוג השבועי ב-3 בנובמבר לאחר שנים-עשר שבועות צעידה רצופה. כמו כן, במצעד השבועי של גלי צה"ל הגיע למקום השלישי. מידע על היצירה "בשורה טובה" באתר מיוזיק בריינז המצעד השבועי של רשת ג' מן התאריכים 10–11 באוגוסט 1982. פזמונט המצעד השבועי של רשת ג' מן התאריכים 28–29 בספטמבר 1982. פזמונט המצעד השבועי של רשת ג' מן התאריכים 2–3 בנובמבר 1982. פזמונט
ליגת העל הבלארוסית

האם התכוונתם ל... ליגת העל הבלארוסית בכדורגל – הליגה הראשונה בבלארוס בכדורגל ליגת העל הבלארוסית בכדורגל נשים – הליגה הראשונה בבלארוס בכדורגל נשים ליגת העל הבלארוסית בהוקי קרח – הליגה הראשונה בהוקי קרח ליגת העל הבלארוסית בכדורסל – הליגה הראשונה בכדורסל לגברים ליגת העל הבלארוסית בכדורסל נשים – הליגה הראשונה בכדורסל לנשים ליגת העל הבלארוסית בכדוריד – הליגה הראשונה בבלארוס בכדוריד ליגת העל הבלארוסית בכדורעף – הליגה הראשונה בכדורעף
תצלום ישן

"תצלום ישן" הוא סינגל שהוקלט על ידי הזמרת הישראלית אילנית. את השיר הוציאה בשנת 1983 לאור חברת התקליטים הד ארצי, והוא נכלל כרצועה השביעית באלבום האולפן ה-17 של הזמרת, אולי עוד פעם. "תצלום ישן" נכתב והולחן על ידי אהוד מנור והנרי בראטר, שגם הפיק אותו. עלילת השיר מספרת על חיי הילדות של אילנית. בגיל חמש עברה משפחתה לברזיל לעיר סאו פאולו. לאורך הבתים היא מספרת על משפחתה, ובפעם הראשונה היא משתמשת בשמה הפרטי חנה. "תצלום ישן" זכה להצלחה גבוהה במצעד של רשת ג', כשבשיאו דורג במקום השלישי. במצעד סוף השנה של התחנה הגיע למקום ה-28. כמו כן, גם במצעד השבועי של גלי צה"ל דורג במקום השלישי. מידע על היצירה "תצלום ישן" באתר מיוזיק בריינז אולי עוד פעם באתר סטריאו ומונו מילות השיר, באתר שירונט מצעד השנתי תשמ"ג (1983) פזמונט
UWU

uwu הוא רגשון המייצג פנים חמודות. שתי האותיות "u" מייצגות עיניים עצומות, והאות "w" מייצגת פה. הרגשון משמש להבעת רגש חם, שמחה או חיבה. "uwu" משמש לעיתים קרובות לציון חמידות, אושר או רוך. לשימוש מופרז בו יכול להיות גם אפקט שנועד לעצבן את הנמען שלו. הרגשון היה פופולרי במה שמכונה "פאנדום פרוותי". לצד "uwu" יש גם הגרסה "owo", שעשויה להביע חמידות, אבל גם סקרנות ותמיהה. שתי האותיות "o" מייצגות עיניים פקוחות. "owo" נוצר ב-2016, וצבר פופולריות ב-2018. הוא משמש לפעמים גם לטרולינג. בשנת 2018 חשבון הטוויטר הרשמי של היישום צייץ "uwu" בתגובה לציוץ של אמן. "uwu". Dictionary.com Unabridged. Random House. ארכיון מ-15 בדצמבר 2021. נבדק ב-4 ביוני 2021. {{cite web}}: (עזרה) Turner, Amy-Mae (26 במאי 2019). "What does 'uwu' mean?". The Daily Dot. ארכיון מ-21 בנובמבר 2021. נבדק ב-4 ביוני 2021. {{cite web}}: (עזרה) "uwu". Observatorio de palabras de la Real Academia Española (בספרדית). ארכיון מ-5 ביולי 2021. נבדק ב-4 ביוני 2021. {{cite web}}: (עזרה) Srinivasan, Janani Mangai (22 בפברואר 2020). "The Origin and Spread of 'UWU' — The Word That Epitomizes Cuteness". Study Breaks. ארכיון מ-21 בנובמבר 2021. נבדק ב-4 ביוני 2021. {{cite web}}: (עזרה) "People Have Discovered This Weird Furry Meme Is An Actual Word And It's Making Them Scream". BuzzFeed News (באנגלית). ארכיון מ-21 בנובמבר 2021. נבדק ב-2021-07-25. {{cite web}}: (עזרה) ""OwO" Meaning-Definition, Uses, Examples". GrammarBrain. 15 בספטמבר 2022. {{cite web}}: (עזרה) Leonard, Antonia (31 במאי 2022). "What Is Ow And Owo?". CLJ. {{cite web}}: (עזרה) @- (22 באוקטובר 2018). "uwu" (Tweet). נבדק ב-4 ביוני 2021 – via Twitter. {{cite web}}: (עזרה)תחזוקה - ציטוט: numeric names: authors list (link) Thomas, Miles (22 באוקטובר 2018). "Why Did the Official Twitter Account Tweet 'uwu'???". Crunchyroll News. ארכיון מ-5 ביולי 2021. נבדק ב-4 ביוני 2021. {{cite web}}: (עזרה)
שיר על נחלים

"שיר על נחלים" (מוכר גם כ"מי הנחלים") הוא סינגל שהוקלט על ידי הזמרת הישראלית אילנית בשנת 1983. את השיר הוציאה לאור חברת התקליטים הד ארצי בשנת 1984, והוא נכלל כרצועה השישית באלבום האולפן ה-17 של הזמרת, אולי עוד פעם. "שיר על נחלים" נכתב על ידי רחל שפירא והולחן על ידי הנרי בראטר, שגם הפיק אותו. הוא בנוי בידי שני בתים, כשלאחר כל אחד מבוצע הפזמון. בשיר מדמה המשוררת את מי הנחלים לדבר מרגיע ומאחד. "שיר על נחלים" זכה להצלחה גבוהה במצעד של רשת ג', כשבשיאו דורג במקום החמישי. במצעד סוף השנה של התחנה הגיע למקום ה-26. כמו כן, גם במצעד השבועי של גלי צה"ל דורג במקום השישי. מידע על היצירה "שיר על נחלים" באתר מיוזיק בריינז מידע על הסינגל "שיר על נחלים" באתר מיוזיק בריינז שיר על נחלים – פזמונט, באתר pizmonet.co.il אולי עוד פעם באתר סטריאו ומונו אפי נצר - הערוץ הרשמי (2023-03-31), שיר על נחלים - אפי נצר וחברים (1990), נבדק ב-2024-07-03 מילות השיר, באתר שירונט מצעד השנתי תשמ"ד (1984) פזמונט
דייוויד זינמן

דייוויד זינמן (באנגלית: David Zinman; נולד ב-9 ביולי 1936 בניו יורק) הוא מנצח אמריקאי. אחרי לימודי כינור בגיל צעיר בקונסרבטוריון אוברלין, למד תאוריה וקומפוזיציה באוניברסיטת מינסוטה וניצוח בטנגלווד. אחר עבד במיין עם פייר מונטה (1958 - 1962) והיה עוזרו מ-1961 עד 1964. זינמן היה מנצח ראשי של התזמורת הקאמרית ההולנדית משנת 1965 עד 1977, מנהל מוזיקלי של התזמורת הפילהרמונית של רוצ'סטר משנת 1974 עד 1985 ומנצח ראשי של התזמורת הפילהרמונית של רוטרדם משנת 1979 עד 1982. אחרי שנתיים כמנצח אורח ראשי, התמנה זינמן למנהל מוזיקלי של תזמורת בולטימור בשנת 1985, משרה שבה כיהן עד 1998. עם תזמורת זו עשה הקלטות חשובות (ביניהן סדרת הסימפוניות של שומאן והרבה מוזיקה אמריקאית) והפך הרכב אזורי למוסד אמריקאי מן השורה הראשונה. לכשרונותיו המוזיקליים תרמו גם נועם הליכות, מחויבות עמוקה לחינוך מוזיקלי וקשרים בקהילה, שימוש יעיל באמצעי התקשורת ויכולת ללגלג על עצמו בהומור ("אני מל ברוקס של הכינור", הצהיר פעם). זינמן הופיע גם עם תזמורות מובילות ובפסטיבלים בארצות הברית, קנדה ואירופה. הוא ניצח על ביצועי בכורה רבים מספור בבולטימור ובמקומות אחרים, ביניהם יצירות משל אדמס, בולקום, דניאלפור, דוהרטי, קרניס, קירשנר, ראוס וטורקה. הניצוח שלו על הסימפוניה השלישית של הנריק גורצקי עם הסינפונייטה של לונדון היה רב-מכר בינלאומי. זינמן התמנה למנהל מוזיקלי של תזמורת טונהאלה בציריך בשנת 1995 ובשנה שלאחריה התמנה למנהל מוזיקלי של פסטיבל המוזיקה ובית הספר של אספן וקיבל את פרס פיבודי מאוניברסיטת ג'ונס הופקינס. זינמן סיים את תפקידו בתזמורת טונהאלה בשנת 2014. זינמן השלים עם תזמורת טונהאלה את הקלטת הסימפוניות של בטהובן (2004) ואת הפתיחות של בטהובן (2005) על גבי תקליטורים. הקלטות אלה נהנו משבחים בחוגי מוזיקה נרחבים. הרפרטואר המוקלט שלו מוסיף לגדול בד בבד עם שמה הבינלאומי של התזמורת השווייצרית. אחרי השלמת מחזור בטהובן, שכלל גם את המיסה סולמניס, הקונצ'רטו המשולש, הקונצ'רטי לפסנתר והקונצ'רטו לכינור בעונת 2005–2006, זינמן מתחיל להקליט את יצירותיו של מאהלר עם תזמורת טונהאלה. שני הקונצרטים שלו עמה בסדרת קונצרטי הפרומס של ה-BBC, האחרון בשנת 2005, התקבלו בהתלהבות והקונצרט המאוחר יותר שודר בטלוויזיה בבריטניה והציג את בקיאותו המוזיקלית, את רבגוניות פרשנותו ואת שליטתו המרשימה, אם גם ללא הבלטה, בכל היבט של התזמורת ונגינתה. דייוויד זינמן חי בניו ג'רזי, ארצות הברית ובציריך, שווייץ. נוסף לקונצרטים והקלטות עם תזמורת טונהאלה, שהאריכה את החוזה שלו כמנהל מוזיקלי עד 2010, הוא מנצח על רוב התזמורות המובילות בעולם, ביניהן, לאחרונה, התזמורת הסימפונית של וינה, התזמורת הסימפונית של שיקגו, הפילהרמונית של ניו יורק והפילהרמונית של ברלין. בשנת 1993 ניצח על התזמורת לגרסה המוסרטת של הפקת מפצח האגוזים בבלט ניו יורק סיטי, למוזיקה של צ'ייקובסקי והכוראוגרפיה של ג'ורג' בלנשין. בינואר 2006 קיבל דייוויד זינמן את פרס תיאודור תומאס מאת אגודת המנצחים. מדיה וקבצים בנושא דייוויד זינמן בוויקישיתוף אתר האינטרנט הרשמי של דייוויד זינמן דייוויד זינמן, ברשת החברתית פייסבוק דייוויד זינמן, ברשת החברתית אקס (טוויטר) דייוויד זינמן, הבלוג הרשמי דייוויד זינמן, במסד הנתונים הקולנועיים IMDb (באנגלית) דייוויד זינמן, באתר אפל מיוזיק (באנגלית) דייוויד זינמן, באתר ספוטיפיי דייוויד זינמן, באתר AllMusic (באנגלית) דייוויד זינמן, באתר MusicBrainz (באנגלית) דייוויד זינמן, באתר Discogs (באנגלית) דייוויד זינמן, באתר Songkick (באנגלית)
אמפר (פירושונים)

האם התכוונתם ל... אמפר – יחידת מידה לזרם חשמלי, על שמו של אנדרה-מארי אמפר אמפר-שנייה או קולון – יחידת מידה למטען חשמלי אמפר-שעה – יחידת מידה לכמות מטען חשמלי חוק אמפר – חוק פיזיקלי מתחום האלקטרומגנטיות אנדרה-מארי אמפר – פיזיקאי ומתמטיקאי צרפתי ז'אן-ז'אק אמפר – פילולוג צרפתי פרס אמפר – פרס מדעי צרפתי
דניאל פרץ

האם התכוונתם ל... דניאל פרץ (2000) (יליד 2000) – כדורגלן ישראלי המשחק בעמדת השוער בקבוצת באיירן מינכן ובנבחרת ישראל דניאל פרץ (1927) (1927) – כדורגלן יהודי-רומני ששיחק הן ברומניה והן בישראל לאחר עלייתו פרץ (פירושונים)
גונץ (סדרת לוויינים)

גונץ (ברוסית: Гонец, שליח) היא סדרת לווייני תקשורת שפותחה ברוסיה על בסיס סדרת לווייני תקשורת צבאית סובייטית סטרלה. מטרת המערכת היא העברת נתונים לאזורים מרוחקים בהם רשת סלולרית אינה מתפקדת, העברת נתונים של מערכת גלונאס וכיוצא בזה. הצרכנים העיקריים של המערכת הם מוסדות ממשלה וחברות ממשלתיות. לשימוש במערכת נדרשת התקנת טרמינל אצל צרכן. הלוויינים פועלים במסלול גאוסטציונרי. בשנת 1989 ביוזמת "מערכות המידע הלווייניות רשטניוב", מתכנני מערכת "סטרלה", החלה הסבה לווייני מערכת "סטרלה" לצרכים אזרחיים. בשנת 1994 לוויינים אלו נכללו בתוכנית של רוסקוסמוס והוחלט לנצל לצרכים אלו 12 לוויינים שהיו מיועדים למערכת "סטרלה" שטרם שוגרו. השיגור הראשון בוצע בשנת 1996. כל שיגור כלל 3 לוויינים. בשנת 2005 החלו שיגורים של לווייני הדור השני "גונץ M". משקל לוויין של הדור הראשון היה 240 ק"ג ושל הדור השני 280 ק"ג. לוויין של הדור השני צויד במדחף לעדכון מסלול ומערכת העברת נתונים משודרגת. לווייני הדור הראשון שוגרו מקוסמודרום פלסצק בעזרת משגר ציקלון 3. לוויינים של הדור השני משוגרים מאותו מקום בעזרת משגרים שונים. בתכנון המערכת הייתה צריכה לכלול 24 לוויינים. המערכת לא הגיע לשלב זה של פיתוח וכיום, בקיץ 2023 היא כוללת 18 לוויינים. הדבר גורם לעיקובים בהעברת הנתונים באזורים טרופיים, אך ביתר האזורים ובעיקר בצפוניים תפקוד תקין. עד לשנת 2025 מתוכנן לשגר עוד 9 לוויינים, כולל לוויין ראשון מהדור השלישי. מערכת בקרה של המערכת כוללת תחנות במוסקבה, יוז'נו-סחלינסק ומחוז קרסנויארסק. מדיה וקבצים בנושא גונץ בוויקישיתוף תיאור לוויינים תיאור שיגורים
סאנס

האם התכוונתם ל... סאנס (דמות) – דמות במשחק מחשב סאנס (עיר) – עיר בנורווגיה סנס – עיר בצרפת פיניקס סאנס – קבוצת כדורסל מליגת ה־NBA אישים: אלחנדרו סאנס – מוזיקאי ספרדי גספר סנס – מלחין ומוזיקאי ספרדי לורנסו סאנס – איש עסקים ספרדי סאן
סמואל שורט

סמואל שורט (באנגלית: Samuel Short; נולד ב-17 בספטמבר 2003) הוא שחיין אוסטרלי, אלוף העולם (פוקואוקה 2023) במשחה ל-400 מטר חופשי. שורט נולד וגדל בקווינסלנד שבאוסטרליה. באליפות העולם שנערכה בבודפשט, הונגריה בסוף יוני 2022 זכה שורט במדליית כסף במשחה שליחים 4x200 מטר חופשי בתוצאה של 7:03.50 דקות. נוסף לעך, הוא סיים במקום תשיעי במשחה ל-800 מטר חופשי בתוצאה של 7:48.28 דקות ובמקום 14 במשחה ל-1500 מטר חופשי בתוצאה של 15:10.14 דקות. במשחקי חבר העמים שנערכו בברמינגהאם, אנגליה באוגוסט זכה במדליית זהב במשחה ל-1500 מטר חופשי בתוצאה של 14:48.54 דקות, לפני דניאל וויפן מאירלנד שקבע שיא לאומי חדש של 14:51.79 דקות ומדליית כסף במשחה 400 מטר חופשי בתוצאה של 3:45.07 דקות. באליפות העולם שנערכה בפוקואוקה, יפן ביולי 2023 זכה ב-3 מדליות, אחת מכל סוג. מדליית זהב במשחה ל-400 מטר חופשי בשיא אישי חדש של 3:40.68 דקות, לפני אחמד חפנאווי מתוניסיה שקבע שיא אפריקה חדש של 3:40.70 דקות ולוקאס מרטנס מגרמניה (3:42.20 דקות), מדליית כסף במשחה ל-800 מטר חופשי בשיא אוקיאניה חדש של 7:37.76 דקות, אחרי אחמד חפנאווי שקבע שיא אישי חדש של 7:37.00 דקות ולפני רוברט פינק מארצות הברית שקבע שיא אמריקה חדש של 7:38.67 דקות ומדליית ארד במשחה ל-1500 מטר חופשי בשיא אישי חדש נוסף של 14:37.28 דקות, אחרי אחמד חפנאווי שקבע שיא אפריקה ושיא אליפות חדש 14:31.54 דקות ורוברט פינק שקבע שיא אמריקה חדש של 14:31.59 דקות. באולימפיאדת פריז סיים במקום רביעי במשחה ל-400 מטר חופשי בתוצאה של 3:42.64 דקות. 200 מטר חופשי: 1:47.35 דקות (2022) 400 מטר חופשי: 3:40.68 דקות (2023) 800 מטר חופשי: 7:37.76 דקות (2023) 1500 מטר חופשי: 14:37.28 דקות (2023) סמואל שורט, באתר Swimrankings
יהושע ברוק

יהושע (שיקה) ברוק (כ"ב בטבת ה'תרע"ב, 12 בינואר 1912 – ב' באב ה'תשל"ז, 17 ביולי 1977) היה ראש המועצה האזורית יואב. נולד בפולין (אז בתחומי האימפריה הרוסית) לאליעזר ומרים. היה חבר גרעין "גבעת גנים" של השומר הצעיר, שייסד את קיבוץ נגבה, ובראשית הדרך היה גזבר הגרעין וסדרן עבודה. ב-1941 נבחר להנהלת קיבוץ נגבה. ב-1946 נשלח לגרמניה מטעם "פלוגות הסעד" לסייע לשארית הפליטה באירופה. במלחמת העצמאות נמנה עם מגיני נגבה, ומדי שנה ארגן עצרת ב-12 ביולי לציון הקרב על נגבה. ב-1949 נבחר להנהלת אגודת קיבוצי השומר הצעיר. הוא הקים בנגבה מוסד חינוכי אזורי על שם מגיני נגבה, וניהל אותו במשך מספר שנים. כמו כן היה ממקימי מפעל הפלסטיק צ.ל.פ בקיבוץ. בנובמבר 1961 נבחר לכהן כראש המועצה האזורית יואב, אך בחירתו בוטלה חודשיים לאחר מכן על ידי משרד הפנים בשל העובדה שלא היה חבר מועצה בזמן בחירתו. בשל כך, נציג נגבה במועצה התפטר וברוק נכנס במקומו, ואז הועמד שוב לבחירה ונבחר לראשות המועצה כדין. ב-1965 נבחר בשנית לתפקיד. ב-11 בפברואר 1963, בעודו נוהג ברכב ליד משואות יצחק, פגע בתחנת אוטובוס ופצע ארבעה בני אדם שהמתינו בה, אך נמלט מהמקום ולא הגיש סיוע לנפגעים. כמה ימים מאוחר יותר, הסגיר את עצמו לתחנת המשטרה באשקלון, ושוחרר בערבות. במשפטם טענו יושבי המכונית (בהם יעקב וילן) כי לא הבחינו בנפגעים בעת האירוע. בתום המשפט, הורשע בארבע עבירות תנועה, והושת עליו קנס של 1500 לירות ישראליות וכן רישיונו נשלל לשחושה חודשים בפועל ושלוש שנים על תנאי. כמו כן, נתבע בתביעת נזיקין על ידי הנפגעים מהתאונה. לאחר כהונתו כראש מועצה שימש כמנהל מחלקת הקליטה בהתיישבות במשרד לקליטת עלייה. במסגרת זו סייע לקליטתם של עולים חדשים, גם מיהודי ארצות האסלאם, בקיבוצים. נספה בתאונת דרכים בצומת שער הגיא יחד עם בנו יואב ואשה נוספת ונטמן בבית הקברות בנגבה. היה נשוי לחנה לבית הולצמן, ולהם נולדו שלושה ילדים. בנם עלי ברוק הוא סגן אלוף במילואים ופעיל חברתי. מועצה אזורית יואב – עם הפנים ל"מהפכה הטכנולוגית", דבר, 24 ביוני 1965 דוד גורן, קליטה בקיבוצים וסיוע לקולטים, על המשמר, 22 באוקטובר 1975 יעקב צביאלי, יהושע (שיקה) ברוק, על המשמר, 25 ביולי 1977 לפעמים נכתב שם המשפחה "ברוך" "גבעת גנים", דבר, 19 בנובמבר 1935 נגבה, דבר, 24 בנובמבר 1941 הכלל והפרט, הארץ, 5 במרץ 1946 אלפים השתתפו בעצרת נגבה, על המשמר, 14 ביולי 1952 קיבוצי השומר הצעיר, על המשמר, 25 בנובמבר 1949 חלופי משמרות במועצה האזורית יואב, על המשמר, 26 בנובמבר 1961 יו"ר המועצה האזורית יואב נבחר שנית, על המשמר, 2 בפברואר 1962 סיווג עובדי הנציבות לוועדה מקצועית, הַבֹּקֶר, 15 במרץ 1965 עזרא ינוב, ראש מועצה אזורית הסגיר עצמו – הודה בנהיגת מכונית שפגעה וברחה, מעריב, 14 בפברואר 1963 "חשבנו שפגענו בעץ", מעריב, 17 בפברואר 1963 נקנס יו"ר המועצה האזורית יואב, למרחב, 25 באוקטובר 1964 3 נפגעי תאונה דורשים פיצוי מיו"ר מועצת יואב, מעריב, 26 באוקטובר 1964 אבל בנגבה על מות 3 חברים בתאונה, על המשמר, 18 ביולי 1977 קברו באתר Billiongraves
מוקדמות מונדיאל 2026 - אמריקה הדרומית

מוקדמות מונדיאל 2026 של CONMEBOL הוא השלב המקדים למונדיאל 2026 שיתקיים באמריקה הצפונית, עבור נבחרות כדורגל לאומיות החברות בקונפדרציית הכדורגל של אמריקה הדרומית (CONMEBOL). לאמריקה הדרומית מוקצים 6 מקומות ישירים למונדיאל ומקום אחד בפלייאוף הבין יבשתי. המשחקים יחלו ב-7 בספטמבר 2023 ויסתיימו בספטמבר 2025. בעקבות זיוף מסמכי הלידה של ביירון קסטיו במוקדמות הקודמות על ידי ההתאחדות האקוודורית, לאקוודור הורדו שלוש נקודות. באוגוסט 2022 החליטה מועצת CONMEBOL להמשיך בשיטת המוקדמות ששימשה בששת הסבבים הקודמים (החל מ-1998). עשר הנבחרות ישחקו בבית אחד בשיטת בית-חוץ. כל 10 הנבחרות הלאומיות החברות ב-CONMEBOL ישתתפו במשחקי המוקדמות. אתר האינטרנט הרשמי של מוקדמות מונדיאל 2026 - אמריקה הדרומית (באנגלית) מידע על העונש של CAS
אליפות אירופה באתלטיקה עד גיל 18

אליפות אירופה באתלטיקה עד גיל 18 היא תחרות שמאורגנת על ידי התאחדות האתלטיקה האירופאית (European Athletics). באליפות, שמתקיימת אחת לשנתיים, מתחרים אתלטים ואתלטיות אירופאים עד גיל 18 (בני 18 ומטה ב-31 בדצמבר בשנת התחרות). בעת הקמתה הייתה ידועה התחרות כאליפות אירופה לנוער באתלטיקה, ובשנת 2018 שונה שמה לאליפות אירופה באתלטיקה עד גיל 18. התחרות משמשת כאליפות קטגוריית הגיל השלישית שמאורגנת באירופה, בהמשך לאליפות עד גיל 20 (נערכה לראשונה ב-1970) ואליפות עד גיל 23 (נערכה לראשונה ב-1997). כל מדינה רשאית לשלוח שני ספורטאים לכל היותר לכל מקצוע. הטבלה כוללת מדליות מ-2016 עד 2024. ב-2022 נערכה האליפות באצטדיון גבעת רם בירושלים, ובמהלכה זכה נועם ממו במדליית הכסף בריצת 800 מטר. הייתה זו המדליה הראשונה של אתלט ישראלי במסגרת האליפות. שנתיים לאחר מכן, באליפות שהתקיימה ב-2024 בבאנסקה ביסטריצה, סיים ניקיטה מירקין במקום השני בקפיצה במוט לאחר שעבר גובה של 5 מטרים. אתר האינטרנט הרשמי של אליפות אירופה באתלטיקה עד גיל 18 (באנגלית) האתר הרשמי
ג'ון מרשל (פירושונים)

האם התכוונתם ל... ג'ון מרשל ג'ון מרשל הרלן ג'ון מרשל הרלן השני ג'ון מרשל המילטון ג'ון מרשל (שחיין)
מירדף (שיר)

"מירדף" הוא שיר שהוקלט על ידי הזמרת הישראלית חוה אלברשטיין. הוא יצא לאור במאי 1969, על ידי חברת התקליטים CBS, כסינגל מתוך אלבום האולפן השמיני שלה, מירדף (1970). כמו כן, הופץ "מירדף" כסינגל כפול לצד "גשר אלנבי" שבוצע על ידי הזמר יהורם גאון. השיר הגיע למקום החמישי במצעד של הגל הקל. השיר נכתב עבור סרטו של מיכה שגריר "המלחמה לאחר המלחמה". השיר נכתב על ידי ירון לונדון והולחן והופק על ידי נחום היימן. את השיר כתב לונדון על הלחימה בארץ המרדפים. לפי כתבה שפורסמה במקור ראשון, מיכה שגריר ביקש מהיימן להלחין עבורו את השיר בלחן בקצב מהיר מאוד, כדי ”ליצור תחושת חנק וקוצר נשימה של מרדף מתמשך”. התוצר המוגמר היה שיר קשה לביצוע ועל כן, נבחרה אלברשטיין לבצעו. במרוצת השנים הביע לונדון הסתייגות חריפה מהשיר, הביע חרטה על כתיבתו וכינה אותו ”פשיסטי, פטישיסטי ומיליטריסטי, שיר של פולחן דם ואדמה”. ב-25 במאי 1969 נכנס השיר לראשונה למצעד הפזמונים השבועי של הגל הקל במקום העשירי. ב-1 ביוני עלה למקום התשיעי לפי נתונים שפורסמו. בהמשך הצעידה, הגיע בשיאו למקום החמישי. הוא יצא מהמצעד בסוף יולי 1969. במצעד השנתי של גלי צה"ל שפורסם ב-1969 דורג "מירדף" במקום ה-21. במצעד של המדינה דורג "מירדף" במקום ה-308. סרטון השיר "מירדף" באתר יוטיוב מרדף – פזמונט, באתר pizmonet.co.il "לרדוף בעקבי התקוות": נותרה עבודה רוחנית עד שנגיע לטוּב הארץ, באתר www.makorrishon.co.il heitner, פינתי השבועית ברדיו: מרדף, באתר הבלוג של אורי הייטנר, ‏2011-08-22 25.5.1969 – פזמונט, באתר pizmonet.co.il 1.6.1969 – פזמונט, באתר pizmonet.co.il 22.6.1969 – פזמונט, באתר pizmonet.co.il 28.7.1969 – פזמונט, באתר pizmonet.co.il תשכ"ט (גלי צה"ל) – פזמונט, באתר pizmonet.co.il המצעד של המדינה – פזמונט, באתר pizmonet.co.il
נואף מסאלחה

נואף מסאלחה (בערבית: نواف مصالحة; 26 בנובמבר 1943 – 26 באוקטובר 2021) היה איש ציבור שכיהן כחבר הכנסת, סגן שר, מנהל המחלקה הערבית בהסתדרות וחבר מרכז מפלגת העבודה. מסאלחה נולד ב-26 בנובמבר 1943, בכפר קרע. הוא למד באוניברסיטת תל אביב, ובמקצועו היה מורה. בשנת 1988 נבחר מסאלחה לכנסת ה-12 מטעם סיעת המערך. הוא חבר לשמינייה של חברי הכנסת הצעירים במפלגת העבודה אברהם בורג, חיים רמון, יוסי ביילין, עמיר פרץ, חגי מרום, נסים זווילי ויעל דיין. מסאלחה היה ראש המגזר הערבי במפלגת העבודה ובישראל אחת. ב-1992 מינה אותו חיים רמון לסגן שר הבריאות, והשניים שיתפו פעולה בקידום שירותי הבריאות הציבורית במגזר הערבי ובעיקר בהקמת כמאה תחנות "טיפת חלב". בממשלת ברק שימש בשנים 1999–2001 כסגן שר שר החוץ תחת דוד לוי ושלמה בן עמי. בבחירות המקדימות במפלגת העבודה לקראת הבחירות לכנסת השש עשרה, לא הצליח מסאלחה להתברג למקום ריאלי, ובעקבות כך הצטרף למפלגת עם אחד ושובץ במקום ה-12 הלא-ריאלי ברשימתה. בבחירות לרשויות המקומיות בשנת 2008 התמודד לראשות עיריית כפר-קרע, אך לא עלה לסיבוב השני, ורשימתו למועצת עיריית כפר-קרע אף לא עברה את אחוז החסימה. עמדותיו המדיניות של מסאלחה נחשבו חריגות בין חברי הכנסת הערבים. הן לא שללו את המדינה היהודית והציגו תמונה מאוזנת ביחס למעמד הערבים במדינת ישראל. הוא הביע הסתייגות מהזדהות גורפת עם אויבי מדינת ישראל, אף על פי שהעיד על עצמו כי הוא חצוי ברגשותיו, והציג את עצמו כמי ש"מאמין בדרך הפשרה". בריאיון עיתונאי לגידי וייץ מ-2015 אמר: ”אנחנו באפרטהייד וחצי. הימין הקיצוני אצלנו יכול ללמד את הדרום־אפריקאים שיעור בגזענות”. מסאלחה נפטר ב-26 באוקטובר 2021 בגיל 77, כתוצאה מסיבוכי מחלת נגיף קורונה. נואף מסאלחה, באתר הכנסת (לגרסה בערבית) נואף מסאלחה, באתר כנסת פתוחה עופר אדרת, ח"כ לשעבר נואף מסאלחה, חבר השמינייה של מפלגת העבודה, מת בגיל 77, באתר הארץ, 26 באוקטובר 2021 איתמר אייכנר, חסן שעלאן, סגן שר הבריאות והחוץ לשעבר הלך לעולמו מסיבוכי קורונה, באתר ynet, 26 באוקטובר 2021 יורי ילון, נואף מסאלחה, ח"כ לשעבר ממפלגת העבודה, נפטר בגיל 77, באתר ישראל היום, 26 באוקטובר 2021 דבר, ‏סגן השר לשעבר, נואף מסאלחה, הלך לעולמו בגיל 77, באתר דבר העובדים בארץ ישראל, 26 באוקטובר 2021 דן שיפטן, ‏זהותם החדשה של הח"כים הערבים, תכלת 13, סתיו התשס"ג 2002 עופר אדרת, ח"כ לשעבר נואף מסאלחה, חבר השמינייה של מפלגת העבודה, מת בגיל 77, באתר הארץ, 26 באוקטובר 2021 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.